

|  |  |
| --- | --- |
| **ДО**  **Г-Н ГЕОРГИ СЪБЕВ**  **ЗАМЕСТНИК-МИНИСТЪР И**  **РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Насоки за кандидатстване по процедура №*  *BG06RDNP001-6.007 по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от Програмата за развитие на селските райони за периода 2014 – 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД09-623/28.06.2019 г. на ръководителя на Управляващия орган на Програма за развитие на селските райони 2014-2020 г. е обявен прием на проектни предложения и са утвърдени Насоки за кандидатстване по процедура № BG06RDNP001-6.007 по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от Програмата за развитие на селските райони за периода 2014 – 2020 г. По проведената процедура бе определен бюджет в размер на левовата равностойност на 22 000 000 евро или 43 027 600.00 лв.

Подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от Програмата за развитие на селските райони за периода 2014 – 2020 г. допринася за изпълнението на Приоритет № 2, който е насочен към „Подобряване на жизнеспособността на стопанствата и конкурентоспособността на всички видове земеделие във всички региони; насърчаване на новаторски селскостопански технологии и устойчивото управление на горите“ и по-конкретно област с поставен акцент 2А „Подобряване на икономическите резултати на всички земеделски стопанства и улесняване на преструктурирането и модернизирането на стопанствата, особено с оглед на увеличаването на пазарното участие и ориентация и на разнообразяването в селското стопанство“.

В проведения период на прием от 2019 г. са подадени общо 2 459 проектни предложения, представени от малки земеделски стопани, по които е заявена финансова помощ в размер на 72 139 683 лева. Проектните предложения, подадени в периода на прием обхващат проекти, представени от малки земеделски стопани в сектор „Животновъдство“ и сектор „Растениевъдство“.

До момента по процедура № BG06RDNP001-6.007 по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от Програмата за развитие на селските райони за периода 2014 – 2020 г. са сключени 1 428 административни договори за предоставяне на безвъзмездна финансова помощ на обща стоийност 41 893 236.00 лв.

От гореизложеното се налага извода, че към настоящия момент сключените административни договори обхващат 58,07 % от подадените проектни предложеният, като съгласно предоставената актуална информация от Държавен Фонд „Земеделие“ – Разплащателна агенция, към момента са налични свободни разполагаеми средства по подмярката. С оглед големия интерес по процедурата, е подготвен проект на заповед за изменение на Заповед № РД09-623/28.06.2019 г. на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 г., с която се предлага увеличение на бюджета с 2 370 000 евро публични средства, които са в рамките на наличния остатъчен бюджет.

С посочения допълнителен бюджет ще се осигури възможност за подпомагане на още общо 158 проектни предложения, които отговарят на условията за административно съответствие и допустимост (успешно преминали на етап Техническа и Финансова Оценка) и получили до 26.83 точки по критериите за оценка.

Проектът на заповед беше публикуван на електронната страница на Министерството на земеделието, храните и горите и в Информационната система за управление и наблюдение на средствата от Европейските структурни и инвестиционни фондове (ИСУН) за писмени възражения и предложения в съответствие с чл. 26, ал. 4 от ЗУСЕСИФ. Направените целесъобразни бележки и предложения са отразени.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7, т. 2 от Закона за управление на средствата от Европейски структурни и инвестиционни фондове предлагам да издадете заповед за изменение на Заповед № РД09-623/28.06.2019 г. на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 г., с която са утвърдени Насоки за кандидатстване по процедура чрез процедура № BG06RDNP001-6.007 по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от Програмата за развитие на селските райони за периода 2014 – 2020 г.

С уважение,

